stanford-oval/wikipedia huggingface dataset:
Sailor Moon
Animen tuotantokaudet > Sailor Moon Classic

Kausi aloittaa koko Sailor Moon -animen. Usagi toimii aluksi yksin, mutta aikanaan mukaan liittyvät Sailor Venus, Sailor Mars, Sailor Mercury ja Sailor Jupiter. He taistelevat pahan kuningatar Berylin luomia paholaisia vastaan. Sarjan edetessä sotureille paljastuu toistensa oikea henkilöllisyys. Naamioitu Ruusu ja Sailor Moon ovat rakastavaisia, mutta Mamoru ja Usagi riitapukareita. Berylille selviää Mamorun oikea henkilöllisyys ja hän aivopesee Mamorun pahaksi Endymioniksi. Usagille ja muille tytöille selviää, että Usagi on Kuun prinsessa. Soturit saavat kerättyä sateenkaarikristalleja, joista tulee Hopeakristalli, kuningatar Selenen käyttämä ase. Vain Kuun prinsessa voi käyttää sitä. Soturit löytävät Berylin sekä hänen kätyreittensä piilopaikan pohjoisnavalta. Heidän on lähdettävä sinne jotta voivat kukistaa pahuuden voimat, ja pelastaa maailman. Yksi kerrallaan soturit kuolevat suojellessaan Sailor Moonia ja lopulta Sailor Moon jää viimeiseksi jäljelle. Hän saa voimaa muistaessaan ystäviään ja päättää saattaa tehtävänsä loppuun heidän vuokseen. Beryl ja Sailor Moon kohtaavat. Beryl on liian voimakas, Sailor Moon muuttuu prinsessa Serenityksi ja Lunan vastusteluista huolimatta päättää käyttää Hopeakristallia. Serenityn voima hiipuu, mutta viimeisillä voimillaan hän saa kukistettua Berylin. Hänkin menettää henkensä, mutta tekee viime hetkellä toiveen; "Haluaisin elää kuin tavallinen tyttö". Soturit ovat kuolleet, mutta Usagilla, Amilla, Reillä, Makotolla ja Minakolla on silti mahdollisuus elää normaaleina ihmisinä.
Animen tuotantokaudet > Sailor Moon R

On kulunut noin kaksi kuukautta siitä kun tytöt menettivät muistinsa. Heidän muistinsa palautuu kun uusi vihollinen ilmestyy maahan; kauden kolmentoista ensimmäisen jakson aikana soturit taistelevat avaruusoliota Ailia, Annia ja heidä tarokkihirviöitään vastaan. Heidän aikomuksenaan on varastaa maan asukkaiden energiaa Paholaispuun käyttöön, jotta he itse pysyisivät elossa. Loppujen lopuksi, selviää ettei Paholaispuu halunnutkaan energiaa, vaan rakkautta elääkseen. Tsukikage no Knight (suom. Kuunvalon ritari) paljastaa olevansa osanen Mamorun henkeä ja alitajuntaa. Myös Mamoru itse, joka oli menettänyt muistinsa, sai sen takaisin.
Chibi-Usa saapuu tulevaisuudestaan löytääkseen Hopeakristallin jotta voisi pelastaa äitinsä Neo-Queen Serenityn. Hän jää asumaan Usagin perheen luokse, mutta on hypnotisoinut muut perheen jäsenet uskomaan että hän on myös osa Tsukinon perhettä. Uusi vihollinen on nimeltään Black Moon Family, johon kuuluu Ayakashin siskokset, ja pääperheenjäsenet Rubeus, Esmeraude, Safir, Demand ja Wiseman. Tässä tarina-arkissa Usagin ja Mamorun välit menevät poikki, kiitos visioitten, jotka Mamoru oli saanut tulevaisuuden itseltään, King Endymiolta. Ne varoittivat häntä olemasta tekemisissä Usagin kanssa, tai Usagi menettäisi henkensä.
Black Moon Family on Chibi-Usan ja Hopeakristallin perässä, jotta he saisivat otettua tulevaisuuden maapallon haltuunsa. Ayakashin siskokset kuitenkin epäonnistuvat tässä tehtävässä, ja Sailor Moon parantaa heidät pahoista voimista, ja he asettuvat maahan asumaan normaalien ihmisten tavoin. Chibi-Usa viimein saa selville Sailor sotureiden oikeat henkilöllisyydet ja Usagi ja Mamoru selvittävät välinsä. Chibi-Usa vie heidät sitten tulevaisuuteen pelastamaan äitinsä. Siellä he tapaavat uuden soturin, Sailor Pluton, ajan hallitsijan.
Sailor-sotureille selviää, että Chibi-Usa on Usagin ja Mamorun tytär tulevaisuudessa ja että Black Moon onkin joukko maanpakolaisia Kristalli-Tokiosta, tulevaisuuden utopiasta, jota johtavat Usagin ja Mamorun tulevaisuuden minänsä Neo-Queen Serenity ja King Endymion. Black Moon haluaa ottaa maapallon haltuihinsa, jotta heidän kansansa voisi elää siellä. Joka tapauksessa Wiseman manipuloi heitä omiin tarkoituksiinsa heidän sitä tietämättään. Chibi-Usan pettymykseksi Sailor Moon ei pystynytkään herättämään Neo-Queen Serenityä syvästä unestaan, joten Chibi-Usa juoksi ulos palatsista, jolloin Wiseman kaappasi hänet. Wiseman taivutti hänen mieltään ja aiheutti Chibi-Usan muuttumisen Black Ladyksi. Jaksossa 88 Usagi muuntautuu Neo-Queen Serenityksi ja Tuxedo Kamenin avulla hän onnistuu saamaan Black Ladyn muistamaan oikean menneisyytensä. Neo-Queen Serenityn taistellessa Wisemania vastaan, Chibi-Usa alkaa kyynelehtiä, ja hänen kyyneleestään syntyy Hopeakristalli. Hopeakristalli oli kulkenut hänen matkassaan koko ajan, se oli yhtynyt Chibi-Usan ruumiiseen. Näin hän ja Usagi yhdistivät kahden Hopeakristallin voiman ja tuhosivat Wisemanin.
Animen tuotantokaudet > Sailor Moon S

Sailor-soturit kohtaavat uuden vihollisen: Death Bustersit. Death Bustersit käyttävät apunaan hirviöitä, joita kutsutaan daimoneiksi. Daimonien avulla he yrittävät varastaa Heart Crystaleita. Heidän päämääränään on löytää kolme tiettyä Heart Crystalia, jotka sisältävät halutut talismaanit. Usagi ystävineen joutuu konfliktiin uusien sailor-soturien kanssa: Uranus ja Neptune eivät halua toimia yhdessä Sailor Moonin ja tämän ystävien kanssa. Myös Sailor Uranus ja Neptune etsivät taalismaaneja, mutta eri tarkoitukseen kuin Death Bustersit. Sailor Pluto palaa nykyaikaan Setsuna Meiō:na. Chibi-Usakin palaa nykyaikaan, mutta nyt hän pystyy muuttumaan Sailor Chibi Mooniksi.
Death Bustersit saavat selville, että Haruka (Uranus) ja Michiru (Neptune) kantavat talismaaneja. Setsunalla on kolmas talismaani ja hän "herättää" talismaanit Harukassa ja Michirussa. Talismaanit saavat aikaan Graalin maljan, jonka avulla Sailor Moon pystyy muuttumaan Super Sailor Mooniksi. Death Bustersien tavoite muuttuu tämän jälkeen: he yrittävät kerätä kerralla monta Heart Crystalia, jotta he pystyisivät elvyttämään pahaenteisen Mistress 9:n. Chibi-Usa ystävystyy Hotaru Tomoen kanssa, eikä tiedä, että Hotaru on Death Bustersien johtajan, Professori Tomoen tytär. Hotaru on sailor-soturi Sailor Saturn, joka pystyy tuhoamaan kaiken, mutta Chibi-Usa ei tiedä sitäkään. Haruka, Michiru ja Setsuna pelkäävät, että Sailor Saturnin voima herää Hotarussa ja se johtaa maailman tuhoon, joten he anelevat Usagia tappamaan Hotarun.
Mistress 9 asustaa Hotarun sisällä, ja se herää ja ryöstää Chibi-Usan Heart Crystalin. Sen jälkeen, Mistress 9 huijaa Usagin luovuttamaan Graalin maljan itselleen, jotta hän voi kutsua Prahaoh 90:n tuhoamaan maailman. Hotarun sisällä herää Sailor Saturnin voima ja hän haluaa uhrautua pelastaaksen maailman tuholta. Usagi kuitenkin onnistuu muuttumaan super-muotoonsa ja pelastaa Hotarun ja tuhoaa Prahaoh 90:n. Tämän jälkeen, Hotaru syntyy uudestaan vauvaksi ja palaa isänsä luo, joka ei enää kuulu Death Bustersiin.
Animen tuotantokaudet > Sailor Moon SuperS

Chibi-Usa elää nykyhetkessä, sillä hänen täytyy harjoitella sailor-soturina olemista. Chibi-Usa tapaa Pegasus-nimisen yksisarvisen, joka saapuu aina Chibi-Usan uniin. Pegasus auttaa sailor-sotureita antamalla heille pysyvät super-muodonmuutokset. Uusia voimia käytetään uutta vihollista vastaan. Dead Moon Circus on mystinen sirkus, joka hyökkää ihmisten kimppuun ja vie heidän haaveensa. Dead Moon Circus varastaa ihmisten Dream Mirroreita, sillä he uskovat Pegasuksen piilevän joissain niistä. He luulevat, että Pegasuksella on Golden Crystal. Dead Moon Circuksen valtijatar, Kuningatar Nehelenia pystyy pakenemaan peilistään Golden Crystalin avulla.
Kuningatar Nehelenia oli ennen oman valtakunnansa kuningatar, mutta hänen valtakuntansa joutui turhamaisuuden valtaan. Nehelenia pelkäsi menettävänsä kauneutensa, joten hän käytti muiden unelmia pysyäkseen ikuisesti nuorena. Nehelenia yritti viedä Heliokselta (Pegasuksen todelliselta muodolta) Golden Crystalia, mutta sen seurauksena Kuningatar Serenity lukitsi Nehelenian peilin sisään. Nehelenia perusti sen jälkeen Dead Moon Circuksen ja käytti Zirconiaa välikätenään löytääksen Pegasuksen. Vaikka he saavat lopulta käsiinsä Golden Crystalin, Amazoness Quartet pettää heidät ja antavat Crystalin Chibi-Usalle. Kuningatar Nehelenia voitetaan Golden Crystalin avulla: tämä alkaa kuihtua ja ikääntyä, joten hänen on pakko palata peiliinsä takaisin. Helios lähtee Elysion-kotiplaneetalleen.
Animen tuotantokaudet > Sailor Moon Stars

Kuningatar Nehelenia palaa takaisin, kun Sailor Galaxia vapauttaa tämän peilistään ja usuttaa tämän kostamaan sailor-sotureille. Nehelenia hyökkää Mamourun kimppuun ja langettaa kirouksen tämän päälle, joka tulee tappamaan Mamourun ja kadottamaan Chibi-Usan maanpäältä. Nehelenia kaappaa Mamourun painajaismaailmaansa, ja sailor-soturit lähtevät pelastamaan Mamourua. Usagi alkaa kuitenkin sääliä Neheleniaa, ja onnistuu irrottamaan Nehelenian pahuudestaan Eternal Sailor Moon-muodon avulla.
Tämän jälkeen, Mamouru lähtee ulkomaille opiskelemaan. Usagi ja muut aloittavat uuden luokka-asteen, ja Chibi-Usa palaa omaan aikaansa. Sailor-sotureita on vastassa uusi vihollinen: Sailor Animamates, jotka toimivat Shadow Galactican valtijattaren, Sailor Galaxian alaisuudessa. Sailor Animamatesit yrittävät varastaa ihmisten Star Seedejä. Usagi saa apua uusilta sailor-sotureilta — Sailor Starlighteilta. Starlightit tekeytyvät idolryhmäksi nimeltä Three Lights. Starlightit etsivät Prinsessa Kakyūta. Chibi-Chibi-niminen pikkutyttö ilmestyy myös Usagin kotiin.
Sailor Galaxian tausta alkaa selvitä. Galaxia lopetti sailor-sotureiden ja Chaoksen (pahantahtoisuuden lähteen) sodan sulkemalla Chaoksen sisäänsä. Galaxia ei kuitenkaan pystynyt vastustamaan Chaoksen pahaa vaikutusta, joten hän erotti Star Seedinsä kehostaan. Galaxian Star Seed muuttui Chibi-Chibiksi. Sailor Galaxia varastaa lopulta Usagin ystävien Star Seedit, joka johtaa näiden kuolemaan. Chibi-Chibi muuttuu miekaksi (Sword of Sealing) ja painostaa Usagia tappamaan Galaxian. Usagi ei kuitenkaan suostu siihen, vaan käyttää sen sijaan sydämensä hyvyyttä ja vapauttaa Galaxian Chaoksen vaikutuksesta. Kaikki kuolleet sailor-soturit heräävät henkiin sen jälkeen. Sarja loppuu siihen, kun Usagi ja Mamouru suutelevat kuun alla. Paha on poissa.
Aiheesta muualla

Kuvia tai muita tiedostoja aiheesta Sailor Moon Wikimedia Commonsissa
Indestructible

| Indestructible Disturbed |
| --- | --- | --- |

Studioalbumin tiedot
 Äänitetty : helmikuu 2007 – tammikuu 2008
 Julkaistu: 3. kesäkuuta 2008
 Tuottaja(t): Dan Donegan
 Tyylilaji: alternative metal, heavy metal, hard rock
 Kesto: 49.15
 Levy-yhtiö: Reprise
Listasijoitukset
  Suomen virallinen lista: 2.
Disturbedin muut julkaisut
| Ten Thousand Fists 2005 | Indestructible 2008 | Live & Indestructible (EP) 2008 |
Singlet albumilta Indestructible
 ”Inside the Fire” Julkaistu: 25. maaliskuuta 2008  ”Perfect Insanity” Julkaistu: 6. toukokuuta 2008  ”Indestructible” Julkaistu: 29. syyskuuta 2008  ”The Night” Julkaistu: 31. maaliskuuta 2009
Indestructible on yhdysvaltalaisen metalliyhtye Disturbedin neljäs studioalbumi, joka julkaistiin 3. kesäkuuta 2008. Albumi oli yhtyeen ensimmäinen, jossa mukana ei ollut Johnny K, joka tuotti Disturbedin edelliset kolme albumia: The Sickness, Believe ja Ten Thousand Fists. Albumi on yhtyeen kolmas, joka sijoittui Billboard-listalle. Suomessa albumi myi yli 10 000 kappaletta eli kultaa.
Levy on teemaltaan paljon synkempi kuin yhtyeen edelliset albumit. Laulaja David Draiman kertoo ottaneensa vaikutteita sanoituksiin moottoripyöräonnettomuudesta, jossa hän oli osallisena, ja itsemurhatapauksesta.
Kappaleet

Kaikki kappaleet säv. ja san. Disturbed.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Indestructible | 4.38 |  |  |  |  |  |  |  |
| 2. | Inside the Fire | 3.52 |  |  |  |  |  |  |  |
| 3. | Deceiver | 3.49 |  |  |  |  |  |  |  |
| 4. | The Night | 4.46 |  |  |  |  |  |  |  |
| 5. | Perfect Insanity | 3.57 |  |  |  |  |  |  |  |
| 6. | Haunted | 4.42 |  |  |  |  |  |  |  |
| 7. | Enough | 4.20 |  |  |  |  |  |  |  |
| 8. | The Curse | 3.25 |  |  |  |  |  |  |  |
| 9. | Torn | 4.09 |  |  |  |  |  |  |  |
| 10. | Criminal | 4.16 |  |  |  |  |  |  |  |
| 11. | Divide | 3.36 |  |  |  |  |  |  |  |
| 12. | Façade | 3.45 |  |  |  |  |  |  |  |
|  |  | 49.15 |  |  |  |  |  |  |  |
| Limited edition |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Run | 3.13 |  |  |  |  |  |  |  |
|  |  | 52.28 |  |  |  |  |  |  |  |
| Japanin-painoksen bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Parasite | 3.24 |  |  |  |  |  |  |  |
|  |  | 52.46 |  |  |  |  |  |  |  |
| iTunes-bonuskappaleversio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Stricken (Live at the Riviera)  | 4.27 |  |  |  |  |  |  |  |
| 14. | Down with the Sickness (Live at the Riviera)  | 5.15 |  |  |  |  |  |  |  |
| 15. | Just Stop (Live at the Riviera)  | 3.51 |  |  |  |  |  |  |  |
|  |  | 64.08 |  |  |  |  |  |  |  |
Kokoonpano

David Draiman – laulu
Dan Donegan – kitara, musiikkiohjelmointi
John Moyer – basso, taustalaulu
Mike Wengren – rummut, lyömäsoittimet
Arviot

About.com:
Allmusic:
Imperiumi: 8+/10
Metacritic: 57/100
Soundi:
Suomusjärvi (järvi)

| Suomusjärvi |
| --- | --- |
Valtiot:   Suomi
Paikkakunta:  Suomusjärvi, Salo
Koordinaatit:  60°21′25″N, 23°39′45″E
Järvinumero:  24.034.1.001 
Mittaustietoja
Pinnankorkeus:  62  m 
Rantaviiva:  6,18  km 
Pinta-ala:  0,5634 km2 
 fiSuomusjärvi 
Suomusjärvi on keskikokoinen järvi Suomusjärvellä Salossa Varsinais-Suomessa. Se kuuluu Kiskonjoki–Perniönjoki-päävesistöön. Suomusjärvi kuuluu Varsinais-Suomen ELYn ympäristövastuualueeseen.
Hötorget

Hötorget pohjoisesta katsottuna.
Hötorget (suom. ”Heinätori”) on aukio Ruotsin pääkaupungin Tukholman keskusta-alueella, Norrmalmin kaupunginosassa. Se sijaitsee Kungsgatanin varrella, Drottninggatanin ja Sveavägenin välissä. Päiväsaikaan aukio on tunnettu hedelmien ja vihannesten markkinapaikkana.
Hötorgetin itäpäädyssä sijaitsee Tukholman konserttitalo, eteläpäädyssä Filmstaden Sergel (yksi Tukholman keskustan suurimmista elokuvateattereista) sekä kauppahalli Hötorgshallen, ja länsipäädyssä entisen tavaratalo PUB:in tiloihin rakennettu Scandic-hotelli. Aukiosta kaakkoon sijaitsee Hötorgsskraporna, viiden tornitalon muodosta rykelmä.
Hötorgetilla sijaitsee myös Tukholman metron vihreän linjan samanniminen asema, joka avattiin vuonna 1952. Se on koristeltu vaaleansinisillä tiilillä.
Alue vilahtaa Madonnan kappaleen Ray of Light musiikkivideolla, jonka on ohjannut ruotsalainen Jonas Åkerlund.
Aiheesta muualla

Kuvia tai muita tiedostoja aiheesta Hötorget Wikimedia Commonsissa
Suden vuosi

| Suden vuosi |
| --- | --- |
 Elokuvan juliste.
Ohjaaja:  Olli Saarela
Käsikirjoittaja:  Mika Ripatti
Tuottaja:  Ilkka Matila
Säveltäjä:  Tuomas Kantelinen
Pääosat:  Krista Kosonen Kari Heiskanen Katariina Kaitue Jukka Puotila Ville Virtanen Kristiina Halttu
Valmistustiedot
Valmistusmaa:  Suomi
Tuotantoyhtiö:  MRP Matila Röhr Productions
Ensi-ilta:  2007
Kesto:  95 minuuttia
Alkuperäiskieli:  suomi
Budjetti:  1,4 miljoonaa euroa
Aiheesta muualla
IMDb 
Elonet
Infobox OKNimi-testi OK: 
Suden vuosi on Olli Saarelan ohjaama elokuva, joka sai ensi-iltansa 2. helmikuuta 2007. Elokuva pohjautuu Virpi Hämeen-Anttilan samannimiseen romaaniin, joka kertoo epilepsiaa sairastavasta Sari Karaslahdesta ja Mikko Gromanista, jonka vaimo Mikaela jättää. Mikko tuntee luennoilta Sarin ja he löytävät rakkauden. Elokuvan pääosia näyttelevät Kari Heiskanen ja Krista Kosonen, ja käsikirjoituksen on kirjan pohjalta tehnyt Mika Ripatti.
Elokuvan ohjaajaksi oli suunniteltu Johanna Vuoksenmaata puolitoista vuotta aikaisemmin, mutta koska Suomen elokuvasäätiö ei halunnut antaa rahaa vuoden 2005 tuotantoon ja Vuoksenmaa ei pystynytkään enää vuonna 2006 ohjaamaan elokuvaa aikataulujensa vuoksi, ohjaajaksi tuli Saarela.
Suden vuosi julkaistiin DVD:llä 10. lokakuuta 2007.
Rooleissa

| 0 | 1 | 2 |
| --- | --- | --- |
|  Krista Kosonen  | … |  Sari Karaslahti   |
|  Kari Heiskanen  | … |  Mikko Groman   |
|  Johanna af Schultén  | … |  Mikaela   |
|  Kai Vaine  | … |  Ilari   |
|  Ville Virtanen  | … |  Leif   |
|  Katariina Kaitue  | … |  Marjatta Jokela   |
|  Kristiina Halttu  | … |  Sarin äiti   |
|  Jukka Puotila  | … |  Sarin isä   |
|  Anne-Mari Alaspää  | … |  Riikka   |
|  Aksa Korttila  | … |  Lotta   |
|  Olli Rahkonen  | … |  Matias   |
|  Mariam Jäntti  | … |  Heidi   |
|  Susanna Laine  | … |  Mia   |
|  Oiva Lohtander  | … |  Otto Johansson   |
|  Jorma Tommila  | … |  Jarkko Salminen   |
|  Maria Sid  | … |  Terttu Salminen   |
|  Tea Ista  | … |  Lene-täti   |
|  Kalle Holmberg  | … |  Mikaelan isä   |
|  Tarja-Tuulikki Tarsala  | … |  Liselott-täti   |
|  Aarre Karén  | … |  Erik   |
|  Stig Fransman  | … |  Valentin   |
|  Pekka Hanni  | … |  vartija   |
|  Jari Hannuniemi  | … |  tupakoiva potilas   |
|  Mika Väisänen  | … |  MRI-hoitaja   |
Vastaanotto

Elokuva sai vaihtelevia arvosteluja. Helsingin Sanomien Pertti Avolan mielestä Suden vuosi yltää elokuvana samaan kuin kirjanakin kelpona viihteenä, joka hylkää kyynisyyden ja uskaltaa korostaa elämänuskon ja rakkauden merkitystä. Hän kehuu etenkin Krista Kososen ja Kari Heiskasen yhteisiä kohtauksia. Turun Sanomien Päivi Valotiekin oli melko myönteinen, mutta näki komeasti kuvatun elokuvan ongelmaksi tarinan uskottavuuden. Hänestä ohjaajalle tyypillinen symboliikka alkaa raskaudessaan ja ylenpalttisuudessaan vähitellen rasittaa. Häntä myös häiritsi epilepsian käsittely välillä mystifioiden ja demonisoiden, välillä opetuselokuvamaisesti selittäen. Demokraatti-lehden Rane Aunimon mielestä näyttelijät ovat hieman eksyksissä eivätkä tee samaa elokuvaa, ja kuvauksesta hän löysi ansioiden lisäksi myös halpoja tehokeinoja, jotka eivät avaa henkilöiden persoonia.
Aiheesta muualla

Suden vuosi Internet Movie Databasessa (englanniksi)
Rakkautta Minervan pöllön varjossa. Iltalehti 1.2.2007.
Otto Kylmälä: Suden vuosi. Filmgoer 2007.
Minna Karila: Suden vuosi. MTV 31.1.2007.
Suden vuosi. DVD-opas.
Imre Madách

| Imre Madách |
| --- | --- |
 Imre Madach
Henkilötiedot
Syntynyt: 1823 Alsósztregova, Unkari (nyk. Slovakia
Kuollut: 1864 (40–41 vuotta) Balassagyarmat, Unkari
Kansalaisuus:  -
Ammatti:  kirjailija
Kirjailija
Äidinkieli: unkari
Tuotannon kieli: unkari
Pääteokset:  Ihmisen murhenäytelmlä
Aiheesta muualla
Löydä lisää kirjailijoitaKirjallisuuden teemasivulta
Imre Madách (1823 Alsósztregova, Unkari (nyk. Slovakia) – 1864 Balassagyarmat, Unkari) oli unkarilainen kirjailija.  Hän osallistui vuoden 1848 vapaustaisteluun ja sai pitkän vankeustuomion. Hänen pääteoksensa on Ihmisen murhenäytelmlä (Az ember tragédiája, 1861).
Suomennetut teokset

Ihmisen murhenäytelmä (Az ember tragédiája), suom. Toivo Lyy, Porvoo: WSOY 1943
Aiheesta muualla

Kuvia tai muita tiedostoja aiheesta Imre Madách Wikimedia Commonsissa
Imre Madách -sivusto (unkariksi, englanniksi)
Hums of the Lovin’ Spoonful

| Hums of the Lovin’ Spoonful The Lovin’ Spoonful |
| --- | --- | --- |

Studioalbumin tiedot
 Äänitetty : 1966
 Julkaistu: marraskuussa 1966
 Formaatti: LP
 Tuottaja(t): Erik Jacobsen
 Tyylilaji: folk rock, pop, sunshine pop
 Kesto: 26.48
 Levy-yhtiö: Kama Sutra
The Lovin’ Spoonfulin muut julkaisut
| What’s Up, Tiger Lily? 1966 | Hums of the Lovin’ Spoonful 1966 | You’re a Big Boy Now 1967 |
Hums of the Lovin’ Spoonful on The Lovin’ Spoonfulin kolmas studioalbumi. Albumin julkaisi Kama Sutra Records vuonna 1966.
Kappaleet > A-puoli

Lovin’ You – 2.29 (säv. John Sebastian)
Bes’ Friends – 1.54 (säv. John Sebastian)
Voodoo In My Basement – 2.35 (säv. John Sebastian)
Darlin’ Companion – 2.22 (säv. John Sebastian)
Henry Thomas – 1.40 (säv. John Sebastian)
Full Measure – 2.40 (säv. Steve Boone, Sebastian)
Kappaleet > B-puoli

Rain On The Roof – 2.13 (säv. John Sebastian)
Coconut Grove – 2.38 (säv. Sebastian, Zal Yanovsky)
Nashville Cats – 2.34 (säv. John Sebastian)
4 Eyes – 2.53 (säv. John Sebastian)
Summer In The City – 2.39 (säv. John Sebastian, Mark Sebastian, Boone)
Kokoonpano

John Sebastian – laulu, kitara, 12-kielinen kitara, autoharp, piano, urut, okariina, pedal-steel-kitara, harppu
Steve Boone – sähköbasso, kontrabasso, piano, urut, lyömäsoittimet
Joe Butler – rummut, lyömäsoittimet, taustalaulu, laulu kappaleessa ”Full Measure”
Zal Yanovsky – akustinen kitara, sähkökitara, banjo, taustalaulu, slide whistle, laulu kappaleessa ”Voodoo in My Basement”
Henry Diltz – klarinetti
Artie Schroeck – sähköpiano kappaleessa ”Summer in the City”
Larry Hankin – munniharppu
Arviot

Allmusic:
Sonic Boom (televisiosarja)

| Sonic Boom Sonic Toon |
| --- | --- |
 Sarjan kansainvälinen logo
Tyyli:  tietokoneanimaatio
Kestoaika:  11 min
Luoja(t):  Evan Bailey Donna Friedman Mier Sandrine Nguyen
Perustuu:  Segan Sonic the Hedgehog -pelisarjaan
Pääosissa:  Roger Craig Smith Colleen Villard Cindy Robinson Travis Willingham Mike Pollock Kirk Thornton Wally Wingert
Alkuperämaa:   Yhdysvallat  Ranska
Alkuperäiskieli:  englanti
Verkko:   Cartoon Network  Canal J  Gulli  Cartoon Network (4.4.2015-)  Ici Radio-Canada Télé (11.4.2015-)  ? (tammikuu 2015-)  SIC K (touko-kesäkuu 2015-)  ? (11.4.2015-)  Boomerang (1.6.2015-)  Ruutu+ Lapset (5.4.2016-)  Nelonen
Esitetty:   8. marraskuuta 2014 – 11. marraskuuta 2017
Tuotantokausia:  2
Jaksoja:  104
Tuotanto
Tuotantoyhtiö(t):  SEGA of America Sonic Team OuiDo! Productions
Aiheesta muualla
IMDb 
Sarjan japanilainen logo
Sonic Boom, tunnetaan myös Japanissa nimellä Sonic Toon (ソニックトゥーン, Sonikku Tūn), on vuoden 2014 lopulla alkanut amerikkalais-ranskalainen televisiosarja, joka perustuu Segan Sonic the Hedgehog -pelihahmoon. Sarja on Sonicin ensimmäinen tietokoneella luotu CGI-sarja ja myös ensimmäinen Sonic-televisiosarja sitten Sonic X:n. Sarja on viides Sonic-televisiosarja ja toinen Ranskassa osittain tuotettu sarja (ensimmäinen oli Sonic Underground). Sonic Boom -sarjaa tullaan näkemään USA:ssa Cartoon Networkilla, kun taas Ranskassa sarjaa esitetään Canal J- ja Gulli-kanavilla, jonka jälkeen sarjan pitäisi myös näkyä kansainvälisissä televisioverkoissa. Sarjan rinnalle on myös tehty kaksi videopeliä, jotka toimivat esiosana koko sarjalle. Pelit ovat kolmannet ja viimeiset yksinoikeuspelit Nintendon laitteille Nintendon ja Segan tekemässä sopimuksessa.
Tuotanto

Sarja paljastettiin Segan virallisessa blogissa lokakuussa 2013 kuvalla, jossa näkyivät päähahmojen varjot. Kuvassa näkyneet hahmojen siluetit olivat tietenkin Sonic, Tails, Knuckles ja Amy. Sarjan ensimmäinen tuotantokausi koostuu 52 yksitoistaminuuttisesta jaksosta ja sarjan kohderyhmä ovat 6-11-vuotiaat. Mukana on uusi hahmo Sticks the Jungle Badger.
Sarjan kakkoskausi on juuri nyt tuotannossa.
Äänirooleissa > Englanti

| 0 | 1 | 2 |
| --- | --- | --- |
|  Roger Craig Smith  | … |  Sonic the Hedgehog   |
|  Mike Pollock  | … |  Dr. Eggman, Fastidious Beaver   |
|  Colleen Villard  | … |  Miles "Tails" Prower   |
|  Travis Willingham  | … |  Knuckles the Echidna   |
|  Cindy Robinson  | … |  Amy Rose, Perci   |
|  Kirk Thornton  | … |  Orbot, Shadow the Hedgehog   |
|  Wally Wingert  | … |  Cubot   |
|  Nika Futterman  | … |  Sticks the Jungle Badger   |
|  Bill Freiberger  | … |  Lady Walrus   |
Äänirooleissa > Suomi

| 0 | 1 | 2 |
| --- | --- | --- |
|  Joonathan Kettunen  | … |  Sonic, Cubot, sivuäänet   |
|  Saara Lehtonen  | … |  Amy   |
|  Sari Ann Stolt  | … |  Tails   |
|  Markus Niemi  | … |  Knuckles   |
|  Ella Pyhältö  | … |  Sticks, Lady Walrus   |
|  Bruno Lähteenmäki  | … |  Eggman, Fastidious Beaver, Dave   |
|  Antti Jaakola  | … |  Orbot, Shadow, sivuäänet   |
|  Elise Langenoja  | … |  Perci   |